223 
Styrmand Larsen ved Biologisk Station. Ombord førtes endvidere 
en Journal, hvori optegnedes Dybde og Bundart for hver Prøve. 
De ved denne Undersøgelse fremskaffede Oplysninger har i 
flere Henseender nogen Interesse, for det første den Interesse, der 
altid vil knytte sig til et paa saa talrige Prøver baseret Kendskab 
til et Omraades Fauna, for det andet, at der herved er skaffet et 
Grundlag for en Bedømmelse af den repræsentative Værdi af Bio¬ 
logisk Stations Prøver, idet Stationen indenfor det her behandlede 
Omraade tager et ringe Antal Prøver ved sine aarlige Foraars- 
og Efteraarsboniteringer. For det tredje var det til Undersøgelsen 
anvendte Fartøj saa lidet dybtgaaende, at der har været taget Prø¬ 
ver paa Dybder, paa hvilke Biologisk Station ikke har haft Lej¬ 
lighed dertil, og dette i Forbindelse med det store Antal Prøver 
har foraarsaget, at der paa Grundlag af denne Undersøgelse vil 
kunne tegnes et ret detailleret og nøjagtigt Kort over Dyresam¬ 
fundene og deres Grænser. Endelig vil der for det fjerde paa 
Grundlag af disse Prøver kunne skønnes nogenlunde over det ab- 
solute Individantal af de forskellige Arter den paagældende Som¬ 
mer indenfor det undersøgte Omraade. 
Først skal vi omtale den nævnte Sammenligning med de af 
Biologisk Station tagne Prøver og de Resultater, hvortil en saadan 
Sammenligning fører. 
Indenfor den Del af Løgstør Bredning, der er berørt af denne 
Undersøgelse, tager Biologisk Station ved Foraars- og Efteraars- 
boniteringerne 18 Prøver. (Disse er orienterende; ved egentlige 
Boniteringer tages 50.) Alle disse 18 Prøver falder ude paa den 
dybe Del af Bredningen, hvor Abra-Samfundet er eneherskende. 
Ved Sammenligningen maa man derfor udelukke de af denne Un¬ 
dersøgelses Prøver, som falder udenfor Abra-Samfundet. Antallet 
af disse Prøver er 409; af de 1500 Prøver falder altsaa 1091 
indenfor Abra-Samfundet. Det er mellem Indholdet af disse 1091 
Prøver og Indholdet af Stationens 18 Prøver, at Sammenligning bør 
foretages. I nedennævnte Oversigt har vi opført Antallet af de 
forskellige Dyrearter pr. m 2 , dels ifølge Biologisk Stations Foraars- 
prøver ( 8 /s 1919), dels fra Stationens Efteraarsprøver ( 28 ~ 29 /9 1919) 
og dels fra de 1091 Prøver. Undersøgelsen paabegyndtes 16 4 1919 
og afsluttedes 18 /s 1919. Det undersøgte Omraade er paa det ved¬ 
føjede Kort skraveret. 
